Uznesenie predsedu Všeobecného súdu z 25. novembra 2024 – Edukacja, Nauka, Kultura/REA
(vec T-479/24 R)
(„Konanie o nariadení predbežného opatrenia – Výskum a technologický rozvoj –Dohoda o grante uzatvorená v rámci rámcového programu pre výskum a inováciu Horizon 2020 (2014 – 2020) – Žiadosť o vrátenie neoprávnených nákladov – Návrh na odklad výkonu – Nedodržanie formálnych náležitostí – Neprípustnosť“)
Jazyk konania: angličtina
Účastníci konania
Žalobca: Stowarzyszenie Edukacja, Nauka, Kultura (Szczecin, Poľsko) (v zastúpení: R. Jakubowski, advokát)
Žalovaná: Európska výkonná agentúra pre výskum (v zastúpení: S. Payan-Lagrou a V. Canetti, splnomocnení zástupcovia, za právnej pomoci M. Le Berre, advokát)
Predmet veci
Svojím návrhom podaným na základe článkov 278 a 279 ZFEÚ sa žalobca domáha odkladu výkonu oznámenia o dlhu č. 3242409862 zo 16. júla 2024 vydaného Európskou výkonnou agentúrou pre výskum (REA) na sumu 135 000 eur
Výrok
Návrh na nariadenie predbežného opatrenia sa zamieta.
O trovách konania sa rozhodne neskôr.
____________